Suvestinė redakcija nuo 2009-09-15 iki 2010-05-27

Įsakymas paskelbtas: Žin. 2008, Nr. 107-4111, i. k. 1082330ISAK003D-499

LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL TRADICINIŲ GAMINIŲ, TRADICINIŲ VEISLIŲ AUGALŲ, GYVŪNŲ IR JŲ PRODUKTŲ, TRADICINIŲ PASLAUGŲ, MUGIŲ, AMATŲ MOKYMO PROGRAMŲ SERTIFIKAVIMO, TRADICINIŲ AMATŲ MEISTRŲ SERTIFIKAVIMO IR ATESTAVIMO EKSPERTŲ KOMISIJŲ SUDARYMO IR JŲ DARBO REGLAMENTŲ PATVIRTINIMO

2008 m. rugsėjo 11 d. Nr. 3D-499

Vilnius

Vadovaudamasi Tautinio paveldo produktų, tradicinių amatų mokymo programų, tradicinių mugių sertifikavimo, tradicinių amatų meistrų sertifikavimo ir atestavimo taisyklių, patvirtintų Lietuvos Respublikos Vyriausybės 2008 m. gegužės 21 d. nutarimu Nr. 529 (Žin., 2008, Nr. 66–2508), 3 ir 17 punktais ir siekdama užtikrinti sklandų sertifikavimo procesą:

1. Sudarau šias ekspertų komisijas:

1.1. Tradicinių gaminių sertifikavimo ekspertų komisiją:

Virginija Žoštautienė – Lietuvos Respublikos žemės ūkio ministerijos vyriausioji patarėja, komisijos pirmininkė;

Rasita Kraujelytė-Noreikienė – Lietuvos Respublikos žemės ūkio ministerijos Tautinio paveldo produktų skyriaus vedėja, komisijos pirmininkės pavaduotoja;

Rasa Bertašiūtė – Lietuvos liaudies buities muziejaus architektė;

Lina Bukauskienė – Lietuvos Respublikos žemės ūkio ministerijos Tautinio paveldo produktų skyriaus vyriausioji specialistė;

Birutė Imbrasienė – viešosios įstaigos Kulinarijos paveldo fondo direktorė;

Jūratė Jurevičienė – Vilniaus Gedimino technikos universiteto profesorė;

Libertas Klimka – Etninės kultūros globos tarybos pirmininkas;

Rimantas Krasuckis – Lietuvos Respublikos žemės ūkio ministerijos Bendrosios rinkos organizavimo departamento direktorius;

Inga Kriščiūnienė – Lietuvos liaudies kultūros centro Bendrųjų reikalų skyriaus Regionų kultūros informacijos poskyrio vadovė;

Elvyda Lazauskaitė – Lietuvos nacionalinio muziejaus Etnologijos skyriaus vedėja;

Nijolė Marcinkevičienė – Lietuvos liaudies kultūros centro Etninės kultūros skyriaus Papročių ir apeigų poskyrio vadovė;

Elena Počiulpaitė – Lietuvos liaudies kultūros centro Etninės kultūros skyriaus Tautodailės poskyrio vyriausioji specialistė;

Jonas Rudzinskas – Lietuvos tautodailininkų sąjungos pirmininkas;

Janina Samulionytė – Lietuvos liaudies buities muziejaus Verslų ir amatų skyriaus vedėja;

Rimantas Petras Venskutonis – Kauno technologijos universiteto profesorius.

Punkto pakeitimai:

Nr. 3D-603, 2008-11-11, Žin., 2008, Nr. 132-5084 (2008-11-18), i. k. 1082330ISAK003D-603

Nr. 3D-664, 2009-09-10, Žin., 2009, Nr. 110-4688 (2009-09-14), i. k. 1092330ISAK003D-664

1.2. Tradicinių veislių augalų, gyvūnų ir jų produktų sertifikavimo ekspertų komisiją:

Virginija Žoštautienė – Lietuvos Respublikos žemės ūkio ministerijos vyriausioji patarėja, komisijos pirmininkė;

Rasita Kraujelytė-Noreikienė – Lietuvos Respublikos žemės ūkio ministerijos Tautinio paveldo produktų skyriaus vedėja, komisijos pirmininkės pavaduotoja;

Ona Auškalnienė – Lietuvos žemdirbystės instituto Dirvožemio ir augalininkystės skyriaus vyriausioji mokslo darbuotoja;

Adolfas Damanskis – Lietuvos Respublikos žemės ūkio ministerijos Bendrosios rinkos organizavimo departamento Augalininkystės skyriaus vedėjas;

Violeta Dubnikienė – Lietuvos Respublikos žemės ūkio ministerijos Tautinio paveldo produktų skyriaus vyriausioji specialistė;

Virgilijus Jukna – Lietuvos veterinarijos akademijos profesorius;

Gražina Juodeikienė – Kauno technologijos universiteto profesorė;

Birutė Imbrasienė – viešosios įstaigos Kulinarijos paveldo fondo direktorė;

Libertas Klimka – Etninės kultūros globos tarybos pirmininkas;

Nijolė Marcinkevičienė – Lietuvos liaudies kultūros centro Etninės kultūros skyriaus Papročių ir apeigų poskyrio vadovė;

Aleksandras Muzikevičius – Lietuvos Respublikos žemės ūkio ministerijos Bendrosios rinkos organizavimo departamento Gyvulininkystės ir veterinarijos skyriaus vedėjas;

Darius Ryliškis – Vilniaus universiteto Botanikos sodo mokslo darbuotojas;

Gražina Žumbakienė – Lietuvos liaudies buities muziejaus vyriausioji muziejininkė.

Punkto pakeitimai:

Nr. 3D-603, 2008-11-11, Žin., 2008, Nr. 132-5084 (2008-11-18), i. k. 1082330ISAK003D-603

Nr. 3D-664, 2009-09-10, Žin., 2009, Nr. 110-4688 (2009-09-14), i. k. 1092330ISAK003D-664

1.3. Tradicinių paslaugų, mugių, amatų mokymo programų sertifikavimo, tradicinių amatų meistrų sertifikavimo ir atestavimo ekspertų komisiją:

Virginija Žoštautienė – Lietuvos Respublikos žemės ūkio ministerijos vyriausioji patarėja, komisijos pirmininkė;

Rasita Kraujelytė-Noreikienė – Lietuvos Respublikos žemės ūkio ministerijos Tautinio paveldo produktų skyriaus vedėja, komisijos pirmininkės pavaduotoja;

Lina Bukauskienė – Lietuvos Respublikos žemės ūkio ministerijos Tautinio paveldo produktų skyriaus vyriausioji specialistė;

Birutė Imbrasienė – viešosios įstaigos Kulinarijos paveldo fondo direktorė;

Libertas Klimka – Etninės kultūros globos tarybos pirmininkas;

Inga Kriščiūnienė – Lietuvos liaudies kultūros centro Bendrųjų reikalų skyriaus Regionų kultūros informacijos poskyrio vadovė;

Elvyda Lazauskaitė – Lietuvos nacionalinio muziejaus Etnologijos skyriaus vedėja;

Janina Samulionytė – Lietuvos liaudies buities muziejaus Verslų ir amatų skyriaus vedėja;

Jūratė Šemetaitė – Lietuvos liaudies kultūros centro Etninės kultūros skyriaus Folkloro poskyrio vyriausioji specialistė;

Dalia Švelnienė – Lietuvos Respublikos švietimo ir mokslo ministerijos Profesinio ir tęstinio mokymo departamento Profesinio mokymo skyriaus vyriausioji specialistė;

Aušra Žičkienė – Lietuvių literatūros ir tautosakos instituto muzikologė.

Punkto pakeitimai:

Nr. 3D-603, 2008-11-11, Žin., 2008, Nr. 132-5084 (2008-11-18), i. k. 1082330ISAK003D-603

Nr. 3D-664, 2009-09-10, Žin., 2009, Nr. 110-4688 (2009-09-14), i. k. 1092330ISAK003D-664

2. Tvirtinu pridedamus:

2.1. Tradicinių gaminių sertifikavimo ekspertų komisijos darbo reglamentą;

2.2. Tradicinių veislių augalų, gyvūnų ir jų produktų sertifikavimo ekspertų komisijos darbo reglamentą;

2.3. Tradicinių paslaugų, mugių, amatų mokymo programų sertifikavimo, tradicinių amatų meistrų sertifikavimo ir atestavimo ekspertų komisijos darbo reglamentą.

3. Pavedu Lietuvos Respublikos žemės ūkio ministerijos Tautinio paveldo produktų skyriui vykdyti komisijų sekretoriato funkcijas.

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

PATVIRTINTA

Lietuvos Respublikos žemės ūkio ministro 2008 m. rugsėjo 11 d. įsakymu Nr. 3D-499

TRADICINIŲ GAMINIŲ SERTIFIKAVIMO EKSPERTŲ KOMISIJOS DARBO REGLAMENTAS

I. BENDROSIOS NUOSTATOS

1. Tradicinių gaminių sertifikavimo ekspertų komisijos darbo reglamentas (toliau – reglamentas) nustato Tradicinių gaminių sertifikavimo ekspertų komisijos (toliau – komisija) funkcijas, teises ir darbo organizavimą.

2. Komisija savo veikloje vadovaujasi Lietuvos Respublikos tautinio paveldo produktų įstatymu (Žin., 2007, Nr. 77-3043), Tautinio paveldo produktų, tradicinių amatų mokymo programų, tradicinių mugių sertifikavimo, tradicinių amatų meistrų sertifikavimo ir atestavimo taisyklėmis, patvirtintomis Lietuvos Respublikos Vyriausybės 2008 m. gegužės 21 d. nutarimu Nr. 529 (Žin., 2008, Nr. 66-2508) (toliau – taisyklės), šiuo darbo reglamentu ir kitais teisės aktais.

II. KOMISIJOS FUNKCIJOS IR TEISĖS

3. Komisija atlieka šias funkcijas:

3.1. svarsto taisyklių nustatyta tvarka pateiktus prašymus sertifikuoti tradicinius gaminius (toliau – prašymas);

3.2. nustato, ar sertifikuojami gaminiai atitinka Lietuvos Respublikos žemės ūkio ministro tvirtinamus tautinio paveldo produktų atitikties tradicijai kriterijus (toliau – atitikties kriterijai);

3.3. įvertina sertifikuojamų gaminių atitiktį lietuvių etninei kultūrai pagal Lietuvos Respublikos žemės ūkio ministro tvirtinamus tautinio paveldo produktų atitikties lietuvių etninei kultūrai vertinimo rodiklius;

3.4. teikia siūlymus žemės ūkio ministrui pripažinti sertifikuojamus gaminius kaip tautinio paveldo produktus ir išduoti atitiktį paliudijančius sertifikatus pagal taisyklių 2 priedą;

3.5. atlieka kitas įstatymų ir kitų teisės aktų nustatytas funkcijas.

4. Komisija turi teisę:

4.1. gauti iš valstybės ir savivaldybių institucijų, įstaigų ir organizacijų informaciją, reikalingą komisijos funkcijoms vykdyti;

4.2. prireikus pasitelkti atskirų tautinio paveldo produktų sričių specialistus ir ekspertus, galinčius pateikti išvadas svarstomu klausimu (toliau – ekspertai).

III. KOMISIJOS DARBO ORGANIZAVIMAS

5. Pagrindinė komisijos veiklos forma – posėdžiai.

6. Posėdžiui vadovauja komisijos pirmininkas, o jo laikinai nesant – komisijos pirmininko pavaduotojas (toliau – komisijos pirmininkas).

7. Komisijos posėdis yra teisėtas, jeigu jame dalyvauja ne mažiau kaip du trečdaliai narių.

8. Visi klausimai posėdžio metu aptariami tokia seka, kokia išdėstyti darbotvarkės projekte, jeigu posėdžio pradžioje svarstant darbotvarkę bendru komisijos narių sutarimu nenusprendžiama kitaip.

9. Sekretoriatas:

9.1. atlieka pirminį prašymų patikrinimą taisyklių 7 punkte nustatyta tvarka;

9.2. organizuoja komisijos posėdžius ir ne vėliau kaip prieš 3 darbo dienas iki posėdžio pradžios pateikia komisijos nariams posėdžio medžiagą;

9.3. rengia komisijos posėdžio protokolus;

9.4. teikia žemės ūkio ministrui tvirtinti sertifikuojamų gaminių sąrašus, kurių pagrindu pareiškėjams yra išduodami šio reglamento 3.4 punkte nurodyti sertifikatai;

9.5. komisijos pirmininko pavedimu atlieka kitas su komisijos veikla susijusias funkcijas.

IV. KOMISIJOS SPRENDIMAI

10. Sprendimai priimami posėdyje dalyvaujančių komisijos narių balsų dauguma. Kai balsai pasiskirsto po lygiai, lemia komisijos pirmininko balsas.

11. Komisija, apsvarsčiusi prašymus, gali priimti šiuos sprendimus:

11.1. sertifikuoti gaminį, jei jis atitinka sertifikuojamo gaminio atitikties kriterijus. Sertifikavimo motyvai nurodomi komisijos posėdžio protokole;

11.2. nesertifikuoti gaminio, jei jis neatitinka sertifikuojamo gaminio atitikties kriterijų. Nesertifikavimo motyvai nurodomi komisijos posėdžio protokole ir pranešime pareiškėjui;

11.3. atidėti prašymo svarstymą iki kito komisijos posėdžio ir išsiųsti paklausimą prašymo teikėjui dėl informacijos patikslinimo, jei prašyme trūksta reikalingos informacijos arba ji yra netiksli.

12. Kilus įtarimų dėl prašyme nurodytos informacijos tikslumo, gali būti inicijuojama pateiktos informacijos patikra vietoje, kurią vykdo ne mažiau kaip 2 komisijos nariai arba pasitelkiami ekspertai.

13. Jeigu yra pagrindo manyti, kad komisijos nario dalyvavimas rengiant, svarstant ir priimant sprendimą dėl konkretaus prašymo sukels interesų konfliktą, tas komisijos narys pats arba posėdžio pirmininkui pareikalavus turi nusišalinti nuo šios procedūros. Į komisijos posėdžio protokolą įtraukiama informacija apie galimą interesų konfliktą.

14. Komisijos sprendimai įforminami posėdžio protokole, kurį pasirašo komisijos pirmininkas ir sekretorius.

15. Komisijos posėdžio protokolo projektas elektroniniu paštu pateikiamas komisijos nariams ne vėliau kaip per savaitę po posėdžio. Komisijos nariai savo pastabas ir pasiūlymus turi pateikti sekretoriatui ne vėliau kaip per 3 darbo dienas nuo protokolo projekto gavimo. Per nustatytą laiką negavus pastabų, laikoma, kad protokolo projektui pritarta.

16. Jei dėl komisijos posėdžio protokolo tam tikro klausimo gauta esminių pastabų, tas klausimas turi būti įtrauktas į kito posėdžio darbotvarkę.

17. Posėdžio protokolai teisės aktų nustatyta tvarka registruojami už dokumentų valdymą atsakingame Žemės ūkio ministerijos struktūriniame padalinyje.

V. RAŠYTINĖ SPRENDIMŲ PRIĖMIMO PROCEDŪRA

18. Skubiems klausimams spręsti komisijos pirmininko siūlymu gali būti organizuojama komisijos narių apklausa raštu ir (arba) elektroniniu paštu, kartu pateikiant sprendimo projektą su aiškinamuoju raštu.

19. Komisijos nariai turi pareikšti savo nuomonę pateiktu klausimu ne vėliau kaip per 5 darbo dienas nuo dokumentų gavimo datos.

20. Sekretoriatas apklausos būdu priimtą komisijos sprendimą įformina protokole, kurį pasirašo komisijos pirmininkas ir sekretorius. Jame išdėstoma komisijos narių nuomonė. Sprendimas laikomas priimtu, jei visi komisijos nariai pritaria sprendimo projektui. Jei nuomonės nagrinėjamu klausimu nesutampa, klausimas turi būti svarstomas posėdyje.

21. Protokolų projektai derinami ir protokolai registruojami šio reglamento 15–17 punktuose nustatyta tvarka.

_________________

PATVIRTINTA

Lietuvos Respublikos žemės ūkio ministro 2008 m. rugsėjo 11 d. įsakymu Nr. 3D-499

TRADICINIŲ VEISLIŲ AUGALŲ, GYVŪNŲ IR JŲ PRODUKTŲ SERTIFIKAVIMO EKSPERTŲ KOMISIJOS DARBO REGLAMENTAS

I. BENDROSIOS NUOSTATOS

1. Tradicinių veislių augalų, gyvūnų ir jų produktų sertifikavimo ekspertų komisijos darbo reglamentas (toliau – reglamentas) nustato Tradicinių veislių augalų, gyvūnų ir jų produktų sertifikavimo ekspertų komisijos (toliau – komisija) funkcijas, teises ir darbo organizavimą.

2. Komisija savo veikloje vadovaujasi Lietuvos Respublikos tautinio paveldo produktų įstatymu (Žin., 2007, Nr. 77-3043), Tautinio paveldo produktų, tradicinių amatų mokymo programų, tradicinių mugių sertifikavimo, tradicinių amatų meistrų sertifikavimo ir atestavimo taisyklėmis, patvirtintomis Lietuvos Respublikos Vyriausybės 2008 m. gegužės 21 d. nutarimu Nr. 529 (Žin., 2008, Nr. 66-2508) (toliau – taisyklės), šiuo darbo reglamentu ir kitais teisės aktais.

II. KOMISIJOS FUNKCIJOS IR TEISĖS

3. Komisija atlieka šias funkcijas:

3.1. svarsto taisyklių nustatyta tvarka pateiktus prašymus sertifikuoti tradicinių veislių augalus, gyvūnus ir jų produktus (toliau – prašymas);

3.2. nustato, ar sertifikuojami augalai, gyvūnai ir jų produktai atitinka Lietuvos Respublikos žemės ūkio ministro tvirtinamus tautinio paveldo produktų atitikties tradicijai kriterijus (toliau – atitikties kriterijai);

3.3. įvertina sertifikuojamų augalų, gyvūnų ir jų produktų atitiktį lietuvių etninei kultūrai pagal Lietuvos Respublikos žemės ūkio ministro tvirtinamus tautinio paveldo produktų atitikties lietuvių etninei kultūrai vertinimo rodiklius;

3.4. teikia siūlymus žemės ūkio ministrui pripažinti sertifikuojamus augalus, gyvūnus ir jų produktus kaip tautinio paveldo produktus ir išduoti atitiktį paliudijančius sertifikatus pagal taisyklių 2 priedą;

3.5. atlieka kitas įstatymų ir kitų teisės aktų nustatytas funkcijas.

4. Komisija turi teisę:

4.1. gauti iš valstybės ir savivaldybių institucijų, įstaigų ir organizacijų informaciją, reikalingą komisijos funkcijoms vykdyti;

4.2. prireikus pasitelkti atskirų tautinio paveldo produktų sričių specialistus ir ekspertus, galinčius pateikti išvadas svarstomu klausimu (toliau – ekspertai).

III. KOMISIJOS DARBO ORGANIZAVIMAS

5. Pagrindinė komisijos veiklos forma – posėdžiai.

6. Posėdžiui vadovauja komisijos pirmininkas, o jo laikinai nesant – komisijos pirmininko pavaduotojas (toliau – komisijos pirmininkas).

7. Komisijos posėdis yra teisėtas, jeigu jame dalyvauja ne mažiau kaip du trečdaliai narių.

8. Visi klausimai posėdžio metu aptariami tokia seka, kokia išdėstyti darbotvarkės projekte, jeigu posėdžio pradžioje svarstant darbotvarkę bendru komisijos narių sutarimu nenusprendžiama kitaip.

9. Sekretoriatas:

9.1. atlieka pirminį prašymų patikrinimą taisyklių 7 punkte nustatyta tvarka;

9.2. organizuoja komisijos posėdžius ir ne vėliau kaip prieš 3 darbo dienas iki posėdžio pradžios pateikia komisijos nariams posėdžio medžiagą;

9.3. rengia komisijos posėdžio protokolus;

9.4. teikia žemės ūkio ministrui tvirtinti sertifikuojamų augalų, gyvūnų ir jų produktų sąrašus, kurių pagrindu pareiškėjams yra išduodami šio reglamento 3.4 punkte nurodyti sertifikatai;

9.5. komisijos pirmininko pavedimu atlieka kitas su komisijos veikla susijusias funkcijas.

IV. KOMISIJOS SPRENDIMAI

10. Sprendimai priimami posėdyje dalyvaujančių komisijos narių balsų dauguma. Kai balsai pasiskirsto po lygiai, lemia komisijos pirmininko balsas.

11. Komisija, apsvarsčiusi prašymus, gali priimti šiuos sprendimus:

11.1. sertifikuoti augalą, gyvūną ir (arba) jų produktą, jei jie atitinka sertifikuojamo augalo, gyvūno ir (arba) jų produkto atitikties kriterijus. Sertifikavimo motyvai nurodomi komisijos posėdžio protokole;

11.2. nesertifikuoti augalo, gyvūno ir (arba) jų produkto, jei jie neatitinka sertifikuojamo augalo, gyvūno ir (arba) jų produkto atitikties kriterijų. Nesertifikavimo motyvai nurodomi komisijos posėdžio protokole ir pranešime pareiškėjui;

11.3. atidėti prašymo svarstymą iki kito komisijos posėdžio ir išsiųsti paklausimą prašymo teikėjui dėl informacijos patikslinimo, jei prašyme trūksta reikalingos informacijos arba ji yra netiksli.

12. Kilus įtarimų dėl prašyme nurodytos informacijos tikslumo, gali būti inicijuojama pateiktos informacijos patikra vietoje, kurią vykdo ne mažiau kaip 2 komisijos nariai arba pasitelkiami ekspertai.

13. Jeigu yra pagrindo manyti, kad komisijos nario dalyvavimas rengiant, svarstant ir priimant sprendimą dėl konkretaus prašymo sukels interesų konfliktą, tas komisijos narys pats arba posėdžio pirmininkui pareikalavus turi nusišalinti nuo šios procedūros. Į komisijos posėdžio protokolą įtraukiama informacija apie galimą interesų konfliktą.

14. Komisijos sprendimai įforminami posėdžio protokole, kurį pasirašo komisijos pirmininkas ir sekretorius.

15. Komisijos posėdžio protokolo projektas elektroniniu paštu pateikiamas komisijos nariams ne vėliau kaip per savaitę po posėdžio. Komisijos nariai savo pastabas ir pasiūlymus turi pateikti sekretoriatui ne vėliau kaip per 3 darbo dienas nuo protokolo projekto gavimo. Per nustatytą laiką negavus pastabų, laikoma, kad protokolo projektui pritarta.

16. Jei dėl komisijos posėdžio protokolo tam tikro klausimo gauta esminių pastabų, tas klausimas turi būti įtrauktas į kito posėdžio darbotvarkę.

17. Posėdžio protokolai teisės aktų nustatyta tvarka registruojami už dokumentų valdymą atsakingame Žemės ūkio ministerijos struktūriniame padalinyje.

V. RAŠYTINĖ SPRENDIMŲ PRIĖMIMO PROCEDŪRA

18. Skubiems klausimams spręsti komisijos pirmininko siūlymu gali būti organizuojama komisijos narių apklausa raštu ir (arba) elektroniniu paštu, kartu pateikiant sprendimo projektą su aiškinamuoju raštu.

19. Komisijos nariai turi pareikšti savo nuomonę pateiktu klausimu ne vėliau kaip per 5 darbo dienas nuo dokumentų gavimo datos.

20. Sekretoriatas apklausos būdu priimtą komisijos sprendimą įformina protokole, kurį pasirašo komisijos pirmininkas ir sekretorius. Jame išdėstoma komisijos narių nuomonė. Sprendimas laikomas priimtu, jei visi komisijos nariai pritaria sprendimo projektui. Jei nuomonės nagrinėjamu klausimu nesutampa, klausimas turi būti svarstomas posėdyje.

21. Protokolų projektai derinami ir protokolai registruojami šio reglamento 15–17 punktuose nustatyta tvarka.

_________________

PATVIRTINTA

Lietuvos Respublikos žemės ūkio ministro 2008 m. rugsėjo 11 d. įsakymu Nr. 3D-499

TRADICINIŲ PASLAUGŲ, MUGIŲ, AMATŲ MOKYMO PROGRAMŲ SERTIFIKAVIMO, TRADICINIŲ AMATŲ MEISTRŲ SERTIFIKAVIMO IR ATESTAVIMO EKSPERTŲ KOMISIJOS DARBO REGLAMENTAS

I. BENDROSIOS NUOSTATOS

1. Tradicinių paslaugų, mugių, amatų mokymo programų sertifikavimo, tradicinių amatų meistrų sertifikavimo ir atestavimo ekspertų komisijos darbo reglamentas (toliau – reglamentas) nustato Tradicinių paslaugų, mugių, amatų mokymo programų sertifikavimo, tradicinių amatų meistrų sertifikavimo ir atestavimo ekspertų komisijos (toliau – komisija) funkcijas, teises ir darbo organizavimą.

2. Komisija savo veikloje vadovaujasi Lietuvos Respublikos tautinio paveldo produktų įstatymu (Žin., 2007, Nr. 77-3043), Tautinio paveldo produktų, tradicinių amatų mokymo programų, tradicinių mugių sertifikavimo, tradicinių amatų meistrų sertifikavimo ir atestavimo taisyklėmis, patvirtintomis Lietuvos Respublikos Vyriausybės 2008 m. gegužės 21 d. nutarimu Nr. 529 (Žin., 2008, Nr. 66-2508) (toliau – taisyklės), šiuo darbo reglamentu ir kitais teisės aktais.

II. KOMISIJOS FUNKCIJOS IR TEISĖS

3. Komisija atlieka šias funkcijas:

3.1. svarsto taisyklių nustatyta tvarka pateiktus prašymus sertifikuoti tradicines paslaugas, muges, amatų mokymo programas, sertifikuoti ir atestuoti, tradicinių amatų meistrus (toliau – prašymas);

3.2. nustato, ar sertifikuojamos paslaugos, mugės, amatų mokymo programos, sertifikuojami ir atestuojami amatų meistrai atitinka Lietuvos Respublikos žemės ūkio ministro tvirtinamus tautinio paveldo produktų atitikties tradicijai kriterijus (toliau – atitikties kriterijai);

3.3. įvertina sertifikuojamų paslaugų, mugių, amatų mokymo programų atitiktį lietuvių etninei kultūrai pagal Lietuvos Respublikos žemės ūkio ministro tvirtinamus tautinio paveldo produktų atitikties lietuvių etninei kultūrai vertinimo rodiklius;

3.4. teikia siūlymus žemės ūkio ministrui pripažinti sertifikuojamas paslaugas, muges, amatų mokymo programas kaip tautinio paveldo produktus ir išduoti atitiktį paliudijančius sertifikatus pagal taisyklių 2–4 priedus, taip pat amatų meistrus pripažinti tradicinių amatų meistrais ir jiems išduoti atitiktį paliudijančius pažymėjimus pagal taisyklių 6 priedą;

3.5. atlieka kitas įstatymų ir kitų teisės aktų nustatytas funkcijas.

4. Komisija turi teisę:

4.1. gauti iš valstybės ir savivaldybių institucijų, įstaigų ir organizacijų informaciją, reikalingą komisijos funkcijoms vykdyti;

4.2. prireikus pasitelkti atskirų tautinio paveldo produktų sričių specialistus ir ekspertus, galinčius pateikti išvadas svarstomu klausimu (toliau – ekspertai).

III. KOMISIJOS DARBO ORGANIZAVIMAS

5. Pagrindinė komisijos veiklos forma – posėdžiai.

6. Posėdžiui vadovauja komisijos pirmininkas, o jo laikinai nesant – komisijos pirmininko pavaduotojas (toliau – komisijos pirmininkas).

7. Komisijos posėdis yra teisėtas, jeigu jame dalyvauja ne mažiau kaip du trečdaliai narių.

8. Visi klausimai posėdžio metu aptariami tokia seka, kokia išdėstyti darbotvarkės projekte, jeigu posėdžio pradžioje svarstant darbotvarkę bendru komisijos narių sutarimu nenusprendžiama kitaip.

9. Sekretoriatas:

9.1. atlieka pirminį prašymų patikrinimą taisyklių 7 ir (arba) 21 punktuose nustatyta tvarka;

9.2. organizuoja komisijos posėdžius ir ne vėliau kaip prieš 3 darbo dienas iki posėdžio pradžios pateikia komisijos nariams posėdžio medžiagą;

9.3. rengia komisijos posėdžio protokolus;

9.4. teikia žemės ūkio ministrui tvirtinti sertifikuojamų paslaugų, mugių, amatų mokymo programų, sertifikuojamų ir atestuojamų amatų meistrų sąrašus, kurių pagrindu pareiškėjams yra išduodami šio reglamento 3.4 punkte nurodyti sertifikatai ir pažymėjimai;

9.5. komisijos pirmininko pavedimu atlieka kitas su komisijos veikla susijusias funkcijas.

IV. KOMISIJOS SPRENDIMAI

10. Sprendimai priimami posėdyje dalyvaujančių komisijos narių balsų dauguma. Kai balsai pasiskirsto po lygiai, lemia komisijos pirmininko balsas.

11. Komisija, apsvarsčiusi prašymus, gali priimti šiuos sprendimus:

11.1. sertifikuoti paslaugą, mugę, amatų mokymo programą ir (arba) atestuoti amatų meistrą, jei jie atitinka sertifikuojamos paslaugos, mugės, amatų mokymo programos ir (arba) atestuojamo tradicinio meistro atitikties kriterijus. Sertifikavimo ir (arba) atestavimo motyvai nurodomi komisijos posėdžio protokole;

11.2. nesertifikuoti paslaugos, mugės, amatų mokymo programos ir (arba) neatestuoti amatų meistro, jei jie neatitinka sertifikuojamos paslaugos, mugės, amatų mokymo programos ir (arba) atestuojamo tradicinio meistro atitikties kriterijų. Nesertifikavimo ir (arba) neatestavimo motyvai nurodomi komisijos posėdžio protokole ir pranešime pareiškėjui;

11.3. atidėti prašymo svarstymą iki kito komisijos posėdžio ir išsiųsti paklausimą prašymo teikėjui dėl informacijos patikslinimo, jei prašyme trūksta reikalingos informacijos arba ji yra netiksli.

12. Kilus įtarimų dėl prašyme nurodytos informacijos tikslumo, gali būti inicijuojama pateiktos informacijos patikra vietoje, kurią vykdo ne mažiau kaip 2 komisijos nariai arba pasitelkiami ekspertai.

13. Jeigu yra pagrindo manyti, kad komisijos nario dalyvavimas rengiant, svarstant ir priimant sprendimą dėl konkretaus prašymo sukels interesų konfliktą, tas komisijos narys pats arba posėdžio pirmininkui pareikalavus turi nusišalinti nuo šios procedūros. Į komisijos posėdžio protokolą įtraukiama informacija apie galimą interesų konfliktą.

14. Komisijos sprendimai įforminami posėdžio protokole, kurį pasirašo komisijos pirmininkas ir sekretorius.

15. Komisijos posėdžio protokolo projektas elektroniniu paštu pateikiamas komisijos nariams ne vėliau kaip per savaitę po posėdžio. Komisijos nariai savo pastabas ir pasiūlymus turi pateikti sekretoriatui ne vėliau kaip per 3 darbo dienas nuo protokolo projekto gavimo. Per nustatytą laiką negavus pastabų, laikoma, kad protokolo projektui pritarta.

16. Jei dėl komisijos posėdžio protokolo tam tikro klausimo gauta esminių pastabų, tas klausimas turi būti įtrauktas į kito posėdžio darbotvarkę.

17. Posėdžio protokolai teisės aktų nustatyta tvarka registruojami už dokumentų valdymą atsakingame Žemės ūkio ministerijos struktūriniame padalinyje.

V. RAŠYTINĖ SPRENDIMŲ PRIĖMIMO PROCEDŪRA

18. Skubiems klausimams spręsti komisijos pirmininko siūlymu gali būti organizuojama komisijos narių apklausa raštu ir (arba) elektroniniu paštu, kartu pateikiant sprendimo projektą su aiškinamuoju raštu.

19. Komisijos nariai turi pareikšti savo nuomonę pateiktu klausimu ne vėliau kaip per 5 darbo dienas nuo dokumentų gavimo datos.

20. Sekretoriatas apklausos būdu priimtą komisijos sprendimą įformina protokole, kurį pasirašo komisijos pirmininkas ir sekretorius. Jame išdėstoma komisijos narių nuomonė. Sprendimas laikomas priimtu, jei visi komisijos nariai pritaria sprendimo projektui. Jei nuomonės nagrinėjamu klausimu nesutampa, klausimas turi būti svarstomas posėdyje.

21. Protokolų projektai derinami ir protokolai registruojami šio reglamento 15–17 punktuose nustatyta tvarka.

_________________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-603, 2008-11-11, Žin., 2008, Nr. 132-5084 (2008-11-18), i. k. 1082330ISAK003D-603

Dėl žemės ūkio ministro 2008 m. rugsėjo 11 d. įsakymo Nr. 3D-499 "Dėl tradicinių gaminių, tradicinių veislių augalų, gyvūnų ir jų produktų, tradicinių paslaugų, mugių, amatų mokymo programų sertifikavimo, tradicinių amatų meistrų sertifikavimo ir atestavimo ekspertų komisijų sudarymo ir jų darbo reglamentų patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-664, 2009-09-10, Žin., 2009, Nr. 110-4688 (2009-09-14), i. k. 1092330ISAK003D-664

Dėl žemės ūkio ministro 2008 m. rugsėjo 11 d. įsakymo Nr. 3D-499 "Dėl tradicinių gaminių, tradicinių veislių augalų, gyvūnų ir jų produktų, tradicinių paslaugų, mugių, amatų mokymo programų sertifikavimo, tradicinių amatų meistrų sertifikavimo ir atestavimo ekspertų komisijų sudarymo ir jų darbo reglamentų patvirtinimo" pakeitimo